“ทองคำ” เช้านี้ปรับลง 50 บ. รูปพรรณขาย 31,150 บ.
ราคาทองคำในประเทศเช้าวันนี้ เปิดตลาดปรับลดลง 50 บาท ทำให้ราคาทองรูปพรรณขายออก 30,550 บาท ขณะที่นายกสมาคมค้าทองคำ แนะจับตาการปรับขึ้นอัตราดอกเบี้ยของเฟดที่อาจส่งผลต่อความผันผวนของราคาทองคำ
ราคาทองคำในประเทศเช้าวันนี้ เปิดตลาดปรับลดลง 50 บาท ทำให้ราคาทองรูปพรรณขายออก 30,550 บาท ขณะที่นายกสมาคมค้าทองคำ แนะจับตาการปรับขึ้นอัตราดอกเบี้ยของเฟดที่อาจส่งผลต่อความผันผวนของราคาทองคำ
13 มิ.ย. 2565

ผู้สื่อข่าวรายงานว่า ราคาทองคำในประเทศวันนี้ (13 มิ.ย. 2565) เปิดตลาดการซื้อขายเช้าวันนี้ปรับลดลง 50 บาท จากราคาปิดตลาดเมื่อวันเสาร์ที่ผ่านมา  (11 มิ.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,550 บาท ขายออกบาททองคำละ 30,650 บาท
ขณะที่ทองรูปพรรณ 96.5% รับซื้อเข้าบาททองคำละ 30,001.64 บาท ขายออกบาททองคำละ 31,150 บาท  ส่วนราคาทองคำ Spot เช้านี้เคลื่อนไหวอยู่ที่บริเวณ 1,861.50 ดอลลาร์/ออนซ์
ด้านนายจิตติ ตั้งสิทธิ์ภักดี นายกสมาคมค้าทองคำ เปิดเผยว่า สัปดาห์หน้าคงต้องจับตาราคาทองที่คาดว่าจะมีความผันผวน และอาจปรับฐาน หลังความชัดเจนของการปรับขึ้นอัตราดอกเบี้ยของธนาคารกลางสหรัฐหรือ เฟด เพื่อควบคุมอัตราเงินเฟ้อที่เร่งตัวสูงขึ้นในระยะนี้ จากปัญหาราคาพลังงานเนื่องจากสถานการณ์ระหว่างรัสเซียและยูเครน ยังมีท่าทียืดเยื้อโดยคาดว่าจะอยู่ในกรอบ 1,845-1,875 เหรียญสหรัฐฯต่อออนซ์
ส่วนการซื้อขายของกองทุนเริ่มเข้ามาซื้อในตลาดมากขึ้นในระยะนี้ ทำให้ความผันผวนอาจมีในช่วงการปรับฐานราคาซึ่งอาจย่อตัวก่อนปรับตัวดีดขึ้นในระยะปลายสัปดาห์